ข้อมูลการดำรงตำแหน่งของกรรมการ ผู้บริหารและผู้มีอำนาจควบคุม

ของบริษัทร่วม หรือบริษัทที่เกี่ยวข้อง

+------------------------------------+---------------------------------+
| ชื่อ                                 | บริษัทที่เกี่ยวข้องกัน                  |
+------------------------------------+---------------------------------+
|                                    | ธนาคาร สแตนดาร์ด                 |
|                                    |                                 |
|                                    | เมอร์ชาน แบงค์ (เอเชีย) ลิมิเต็ด      |
+------------------------------------+---------------------------------+
| 1.  นายมิฮีร์ บันซาลี                   | D                               |
+------------------------------------+---------------------------------+

หมายเหตุ . D = ผู้บริหาร

ข้อมูลการดำรงตำแหน่งของกรรมการ ผู้บริหารและผู้มีอำนาจควบคุมของบริษัทย่อย

[TABLE]

หมายเหตุ 1. A = กรรมการผู้จัดการ, B = กรรมการ, C = กรรมการผู้มีอำนาจลงนาม, D =
ผู้บริหาร, E = กรรมการบริหาร

2. นางสาวอารวรรณ วงศ์เจริญชูสาส์น ลาออกจากกรรมการของบบส. เอแคป เมื่อวันที่ 31
มกราคม 2554

เอกสารแนบ 3 อื่นๆ : รายงานคณะกรรมการตรวจสอบ

คณะกรรมการบริษัท เอแคป แอ๊ดไวเซอรี่ จำกัด (มหาชน)
มีมติแต่งตั้งคณะกรรมการตรวจสอบของบริษัทฯ
ซึ่งมีคุณสมบัติและขอบเขตหน้าที่ตามประกาศตลาดหลักทรัพย์แห่งประเทศไทย
เรื่องคุณสมบัติและขอบเขตการดำเนินงานของคณะกรรมการตรวจสอบ พ.ศ. 2552
โดยคณะกรรมการตรวจสอบของบริษัทฯ ประกอบด้วยกรรมการอิสระจำนวน 3 ท่าน
ซึ่งมีความรู้ด้านการบริหารจัดการ การเงินและการบัญชี การตรวจสอบภายใน
รวมถึงกฎหมายภาษีอากร ได้แก่ นายสุรพล สินธุวณิชย์ เป็นประธานคณะกรรมการตรวจสอบ
นางสาวนฤมล วังศธรธนคุณ และ นายชัชวาล เตรียมวิจารณ์กุล เป็นกรรมการตรวจสอบ

ในรอบปี 2553 คณะกรรมการตรวจสอบได้ปฏิบัติหน้าที่อย่างเป็นอิสระ
ตามขอบเขตอำนาจและหน้าที่ที่ระบุในกฎบัตรของคณะกรรมการตรวจสอบและตามที่ได้รับมอบหมายจากคณะกรรมการบริษัท
สรุปสาระสำคัญในการปฏิบัติหน้าที่ดังนี้

(1) การประชุมและเข้าร่วมประชุมของกรรมการตรวจสอบ ในรอบปี 2553
คณะกรรมการตรวจสอบมีการประชุมทั้งสิ้น 12 ครั้ง ในการนี้ได้มีการหารือกับผู้สอบบัญชีของบริษัทฯ
อย่างเป็นอิสระจำนวน 4 ครั้ง โดยกรรมการมีการเข้าร่วมประชุมกล่าวคือ นายสุรพล สินธุวณิชย์
เข้าร่วมประชุม 12/12 ครั้ง นางสาวนฤมล วังศธรธนคุณ เข้าร่วมประชุม 12/12 และ
นายชัชวาลเตรียมวิจารณ์กุล เข้าร่วมประชุม 12/12 ครั้ง

(2) สอบทานรายงานทางการเงิน
คณะกรรมการตรวจสอบได้สอบทานงบการเงินรายไตรมาสและงบการเงินประจำปี 2553
(ประชุมครั้งที่ 2/2554 เมื่อวันที่ 22 กุมภาพันธ์ 2554 เพื่อสอบทานงบการเงินประจำปี 2553)
ของบริษัทฯ และบริษัทย่อยร่วมกับฝ่ายบริหาร และผู้สอบบัญชีจากบริษัท ไพร้ซวอเตอร์เฮาส์คูเปอร์ส
เอบีเอเอส จำกัด
โดยได้รับฟังและนำข้อสังเกตเพิ่มเติมต่างๆของผู้สอบบัญชีมาพิจารณาและปรึกษาร่วมกับฝ่ายบริหาร
เพื่อปรับปรุงระบบการบัญชีและการดำเนินงานที่เกี่ยงข้องของบริษัทฯ ให้เหมาะสมยิ่งขึ้น
นอกจากนี้คณะกรรมการตรวจสอบได้ให้ข้อคิดเห็นต่างๆเพิ่มเติม
เพื่อให้งบการเงินและรายงานทางการเงินของบริษัทฯ มีข้อมูลครบถ้วน ถูกต้อง
เป็นไปตามมาตรฐานการบัญชีและกฎระเบียบที่เกี่ยวข้อง
โดยบริษัทฯสามารถเปิดเผยงบการเงินและรายงานทางการเงินได้ตามระยะเวลาที่ตลาดหลักทรัพย์แห่งประเทศไทย
(ตลท.) กำหนด สำหรับรอบปี 2553
คณะกรรมการตรวจสอบมีความเห็นเช่นเดียวกับผู้สอบบัญชีว่างบการเงินของบริษัทฯ
แสดงรายการโดยถูกต้อง ครบถ้วนตามที่ควรในสาระสำคัญตามหลักการบัญชีที่รับรองทั่วไป

(3) สอบทานระบบการควบคุมภายใน มีการสอบทานให้บริษัทฯ
มีระบบการควบคุมภายในและระบบการตรวจสอบภายในที่เพียงพอ เหมาะสม และมีประสิทธิผล
โดยมีการสอบทานระบบการควบคุมภายในและประเมินความเพียงพอของระบบการควบคุมภายในของบริษัทฯ
ตามเกณฑ์ของตลาดหลักทรัพย์แห่งประเทศไทย (ตลท.) และ
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
โดยมีความเห็นสอดคล้องกับฝ่ายตรวจสอบภายในและผู้สอบบัญชีว่าระบบการควบคุมภายในของบริษัทฯ
มีความเหมาะสมเพียงพอและไม่พบจุดอ่อนหรือปัญหาที่เป็นสาระสำคัญซึ่งจะเป็นปัจจัยเสี่ยงทำให้เกิดผลกระทบต่อการดำเนินธุรกิจอย่างมีนัยสำคัญ
รวมถึงได้ติดตามการดำเนินการแก้ไข ปรับปรุง ระบบงานของหน่วยงานต่างๆ
ตามรายงานผลการตรวจสอบของฝ่ายตรวจสอบภายในในประเด็นต่างๆ
เพื่อให้มั่นใจว่าปัญหาหรือข้อบกพร่องในระบบงานได้รับการปรับปรุงหรือแก้ไขภายในระยะเวลาที่กำหนดอย่างเหมาะสม

(4) สอบทานการกำกับดูแลกิจการที่ดี
กำกับดูแลให้มีการเปิดเผยข้อมูลตามเกณฑ์ที่กำหนดของตลาดหลักทรัพย์แห่งประเทศไทย (ตลท.)
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
โดยพิจารณาและให้ความเห็นชอบรายงานข้อมูลในแบบแสดงรายการข้อมูลประจำปี (56-1)
และรายงานประจำปี (56-2)
และในปีนี้คณะกรรมการตรวจสอบได้พิจารณาการจัดประชุมผู้ถือหุ้นของบริษัทฯให้มีการดำเนินการที่เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์หรือกฎหมายที่เกี่ยวข้อง
ทั้งนี้คณะกรรมการตรวจสอบได้สอบทานการทำธุรกรรมที่เป็นรายการระหว่างกัน
หรือรายการที่อาจมีความขัดแย้งทางผลประโยชน์
เพื่อให้มั่นใจว่าบริษัทฯได้ดำเนินการตามตามเกณฑ์และข้อกำหนดของหน่วยงานที่กำกับดูแลและมีความเห็นว่ารายการระหว่างกันที่เกิดขึ้นได้ดำเนินการอย่างสมเหตุสมผลและคำนึงถึงประโยชน์สูงสุดของบริษัทฯ
และการดำเนินการของฝ่ายบริหารเป็นไปตามนโยบายการทำรายการที่เกี่ยวโยงกันซึ่งอนุมัติโดยคณะกรรมการบริษัท
ตลอดจนกฎเณฑ์ ข้อบังคับของตลาดหลักทรัพย์ฯ หรือ หน่วยงานที่กำกับดูแลอย่างครบถ้วน

(5) กำกับดูแลงานตรวจสอบภายใน มีการพิจารณาและสอบทานงานของสำนักตรวจสอบภายใน
แผนการตรวจสอบภายในงบประมาณประจำปี
และอัตรากำลังคนของสำนักตรวจสอบภายในทุกไตรมาส
พร้อมทั้งทบทวนงานตรวจสอบให้เหมาะสมกับสภาพธุรกิจที่เปลี่ยนแปลงไป
เพื่อให้งานตรวจสอบมีการพัฒนาไปในเชิงป้องกันมากกว่าการแก้ไขปัญหา
นอกจากนี้คณะกรรมการตรวจสอบได้สนับสนุนให้ผู้ตรวจสอบภายในของบริษัทเข้ารับการอบรม
สัมมนาเพื่อพัฒนาและส่งเสริมความรู้ ความสามารถในเรื่องเกี่ยวกับการกำกับดูแล
การควบคุมภายในและกระบวนการตรวจสอบภายในรวมถึงการบริหารความเสี่ยง
นอกจากนี้คณะกรรมการตรวจสอบได้พิจารณาทบทวนกฎบัตรของฝ่ายตรวจสอบภายในและเพื่อให้เกิดการดำรงไว้ซึ่งความเป็นอิสระ
ผู้ตรวจสอบภายในสามารถติดต่อกับคณะกรรมการตรวจสอบได้โดยไม่จำกัด และอย่างเป็นอิสระ
เกี่ยวกับหน้าที่งานที่เกี่ยวข้อง ภายใต้กรอบมาตรฐานการปฏิบัติงานตามวิชาชีพตรวจสอบภายใน

(6) สอบทานการบริหารความเสี่ยง มีการติดตามผลการดำเนินงานของฝ่ายบริหารความเสี่ยง
เพื่อให้มั่นใจว่าบริษัทฯได้มีการบริหารจัดการความเสี่ยง
ที่มีประสิทธิผลและทันเวลาจนความเสี่ยงลดลงอยู่ในระดับที่ยอมรับได้
รวมถึงได้พิจารณานำแผนงานบริหารความเสี่ยงไปเป็นแนวทางในการวางแผนการตรวจสอบของฝ่ายตรวจสอบภายในให้สอดคล้องกันอย่างเหมาะสม

(7) พิจารณาคัดเลือกและเสนอแต่งตั้งผู้สอบบัญชี บริษัทฯได้รับหนังสือเสนองานสอบบัญชีปี 2554
จากบริษัทไพร้ซ วอเตอร์เฮาส์ คูเปอร์สเอบีเอเอส จำกัด
โดยคณะกรรมการตรวจสอบได้ร่วมกับฝ่ายบริหารพิจารณาประวัติ ผลงาน และค่าสอบบัญชีที่เสนอ
โดยจากการประเมินผลการปฏิบัติงานของผู้สอบบัญชีของบริษัทฯ ในรอบปี 2551-2553
รวมถึงค่าสอบบัญชีที่เสนอ ซึ่งได้ผลเป็นที่พอใจใกล้เคียงกับปีก่อน
รวมทั้งได้สอบทานคุณสมบัติและความเป็นอิสระของผู้สอบบัญชีของบริษัทฯ
ว่าถูกต้องตามประกาศของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
คณะกรรมการตรวจสอบจึงมีมติให้เสนอต่อคณะกรรมการบริษัทเพื่อขออนุมัติผู้ถือหุ้นพิจารณาแต่งตั้ง
นายบุญเลิศ กมลชนกกุล ผู้สอบบัญชีรับอนุญาตเลขที่ 5339 และ/หรือ นางอโนทัย ลีกิจวัฒนะ
ผู้สอบบัญชีรับอนุญาตเลขที่ 3442 และ/หรือ นางอุณากร พฤฒิธาดา ผู้สอบบัญชีรับอนุญาตเลขที่ 3257
แห่งบริษัทไพร้ซ วอเตอร์เฮาส์ คูเปอร์สเอบีเอเอส จำกัด เป็นผู้สอบบัญชีของบริษัทประจำปี 2554
ต่อไป โดยกำหนดค่าสอบบัญชีเป็นจำนวนเงินไม่เกิน 890,000.00 บาท
ทั้งนี้ไม่รวมค่าใช้จ่ายที่เกี่ยวเนื่องกับงานตรวจสอบที่คิดตามจริง ในกรณีที่ผู้สอบบัญชีดังกล่าวข้างต้น
ไม่สามารถปฏิบัติหน้าที่ได้ให้บริษัทไพร้ซ วอเตอร์เฮาส์ คูเปอร์สเอบีเอเอส จำกัด
จัดหาผู้สอบบัญชีรับอนุญาตอื่นของสำนักงานทำหน้าที่ตรวจสอบบัญชีและแสดงความเห็นต่องบการเงินของบริษัทแทนผู้สอบบัญชีดังกล่าวได้

(8) พัฒนาการปฏิบัติหน้าที่ของคณะกรรมการตรวจสอบ
คณะกรรมการตรวจสอบได้พิจารณาและทบทวนกฎบัตรของคณะกรรมการตรวจสอบให้มีความเหมาะสมและสอดคล้องกับกฎหมายที่เกี่ยวข้อง
รวมถึงได้มีการประเมินผลการปฏิบัติงานของตนเองเพื่อให้สามารถรับทราบผลงาน
รวมถึงปัญหาต่างๆ
เพื่อการปรับปรุงแก้ไขการปฏิบัติหน้าที่ของคณะกรรมการตรวจสอบและทุกฝ่ายที่เกี่ยวข้องให้ดียิ่งขึ้น
โดยเกณฑ์การประเมินผลจะพิจารณาว่าได้มีการปฏิบัติในแต่ละเรื่องหรือไม่และมีระดับประสิทธิผลในระดับใด
โดยผลการประเมินการปฏิบัติงานในรอบปี 2553 สรุปภาพรวมว่ามีการปฏิบัติอยู่ในเกณฑ์ดีถึงดีมาก
นอกจากนี้ กรรมการตรวจสอบได้เข้ารับการอบรม
สัมมนาในหลักสูตรต่อเนื่องว่าด้วยเรื่องคณะกรรมการบริษัทกับบทบาทในการป้องกันและติดตามเหตุแห่งการทุจริต
เรื่องพระราชบัญญัติป้องกันและปราบปรามการฟอกเงิน เรื่องมาตรฐานการบัญชีที่มีผลบังคับใช้ปี
2554 และเรื่องการบริหารความเสี่ยงแบบบูรณาการ เพื่อพัฒนาและส่งเสริมความรู้
ความสามารถของกรรมการตรวจสอบในเรื่องเกี่ยวกับ มาตรฐานการบัญชี การกำกับดูแล
ระบบการควบคุมภายใน การตรวจสอบภายในและการบริหารความเสี่ยง

ในนามคณะกรรมการตรวจสอบ

นายสุรพล สินธุวณิชย์

ประธานคณะกรรมการตรวจสอบ

22 กุมภาพันธ์ 2554